Les seleccions de la Comunitat Valenciana es proclamen campiones de l'III Campionat d'Espanya de seleccions autonòmiques
19 de maig de 2023

El Pavelló de Gel de Jaca ha acollit el campionat d'Espanya de seleccions autonòmiques d'hoquei línia masculí i femení. Tres joves d'Alboraia van formar part de les seleccions:

Yago Benedito Martinez, Valeria Benedito Martinez i Sandra Nacher Moreno. El porter Yago Benedito a més va aconseguir l'MVP. Recordem que les seleccionis participants han estat formades per jugadors i jugadores de la categoria sub-15.

Tota la competició nacional es pot tornar a veure a través del canal de Youtube de la Real Federació Espanyola de Patinatge.

Campionat d'Espanya de Seleccions Autonòmiques Femenines

La Comunitat Valenciana s'ha proclamat campió d'Espanya en l'edició femenina i aconsegueix millorar el resultat de l'any passat en el qual va ser subcampió.

L'equip de la Comunitat Valenciana ha arribat a la final després de vèncer tots els seus partits de la fase de grups i guanyar a Catalunya per 3-1 en les semifinals amb tres gols de Celia Moya. La final va finalitzar amb empat a tres i va haver de decidir-se en la pròrroga. Al final, un gol d'or d'Aitana Portalés li va donar el títol a la Comunitat Valenciana.

En el partit pel bronze, un gol de Nuria López va ser decisiu en la segona meitat per a aconseguir la medalla per a la selecció de Catalunya.

Campionat d'Espanya de Seleccions Autonòmiques Masculines

En la competició masculina, la Comunitat Valenciana ha completat el seu doblet superant en la gran final al combinat de Castella i Lleó per 6-3 en un partit espectacular que s'ha decidit en la segona meitat. Els gols de Diego Orellana (2), Lucas Nahuel Peralta (2), Nehuen Tiago Solla (1) i Iker Espinosa (1) han donat el trofeu als de la Comunitat Valenciana.

El partit pel bronze s'ha resolt a favor de la selecció de la Comunitat de Madrid, que s'ha penjat la medalla després de superar a la selecció d'Euskadi per 1-2.